**Møte FAU**

**17. april 2023**

**Til stede:**

Frode Endresen (6a),Renate Høye (7B),Janne Skår Bringsdal **(**kompetanse),Solveig Nilsen (1B),Julianne Frantzen (3A),Renate Lohne (5B), rektor Erik Støenog FAU-leder Roar Osmundsen

Oppfølging i rødt!

Saker:

**1. Skolegården**

* Søkte midler fra parkvesenet. Har fått tildelt kr 200.000,- til «aktivitet i skolegården». Tiltenkt muligheter som markeringer i asfalten, street-basket-stativ. Elevrådet skal være med å styre bruken. Rita fra Kommunen er med og fasiliterer og gjennomfører.
* Muligens vi også kan få noen spillemidler.
* FAU prosjektet med gatekunstner. Har fått forslag fra gatekunstner. Det vil koste kr 50.000,- inkludert maling.
* Kristiansand Eiendom skal male veggen uansett. De kan male den med bakgrunnsfargen som gatekunstneren har lagt opp til.
* Stram økonomi i skolen. Kan vi få til spleiselag?: Hvis maling av veggen rosa dekker kr 15.000 i kostnad (estimert). Vi ser om vi kan få kr 20.000 fra velforeningen (Roar sjekker, kan tilby 2 fotballmål, informerer rektor om resultat). Får vi dette til kan kanskje skolen dekke siste kr 15.000.

**2: Trafikk**

* Har fått midler fra Statens Veivesen ifm søknad om midler fra trafikksikkerhetsplan. Kr 800.000,- til trafikksikringstiltak rundt innkjøring, rundkjøringen og parkeringsplassen. Plan utført ila 2023.

**3: Rektors hjørne**

* Det kom frem i foreldreundersøkelsen at det er mangelfull informasjon om arbeidet til FAU. Det er derfor besluttet at rektor legger ut referatene på hjemmesiden og publiserer det til alle på Visma.

**4: Diverse**

* Diskusjon rundt rammen for foreldrekontakt og årshjul. Diskusjon rundt dette. Referent utformer forslag til skriv til foreldrekontaktene vedrørende dette.
* Roar har ikke mulighet til å delta på SU-møtet 3.mai. Frode melder at han kan da dette.  
  (Merknad fra Frode etter møtet: Overså jobbkalender og er derfor bortreist 3-4 mai og får ikke gått på SU-møtet. Er det noen andre som har mulighet?)

***Utkast til skriv til klasses foreldrerepresentant (tekst markert gult må avklares):***

**Klassens foreldrerepresentant ved Hellemyr skole**

Klassens foreldrerepresentant er en viktig rolle i samhandling mellom foreldrene, kontaktlærer og skolen. Foreldrekontakten er derfor en viktig ressurs i arbeidet med våre barns skolehverdag og er en viktig del av skolens organer:

<tbd lag skisse: foreldrerepresantanten, kontaktlærer, skolen/rektor, SU, FAU>

Foreldrekontakten har følgende årshjul for skoleåret:

|  |  |  |
| --- | --- | --- |
| **Aktivitet** | **Tidspunkt** | **Beskrivelse** |
| FAU og foreldrekontakter | September  (innkalles av FAU) | FAU-møte med alle foreldrekontaktene. Det informeres om FAU sitt arbeid. Skrivet for foreldrerepresentantene (dette skrivet) gjennomgås. |
| Foreldremøte 1 av 2 | September  (innkalling og dato settes av foreldrekontakt samen med kontaktlærer) | I første møte etter sommeren bli det enighet i klassen om gjennomføring av bursdag. Foreslår at alle av samme kjønn inviteres og at det blir enighet om maks størrelse på gave. Viktig å holde gavepresset nede da ikke alle har samme muligheter.  Skal klassen gjennomføre foreldrenettverk så avtales alle datoer for disse igjennom året.  Skal klassen gjennomføre vennenettverk så avtales gjennomføringen av dette.  Skal det gjennomføres i samarbeid med FAU og skole med Tema? Bør første foreldrenett samling gjennomføres etterpå? |
| Pynte skolegården til 17.mai  (utføres av 5. klassene) | 16. mai | Det er 5. klassene som har ansvar for å pynte skolegården til 17.mai. |
| 17.mai arrangement i skolegården  (utføres av 6.klassene) | 17. mai | Det er 6. klassene som har ansvar for å gjennomføre 17.mai arrangementet på skolen. De er også ansvarlig for nødvendig vakthold natt til 17.mai. Det er en egen planleggingsperm med tidligere erfaringer for kontinuitet. Overskuddet fordeles mellom 6. klassene og brukes til avslutningstur i 7. klasse. |
| Foreldremøte 2 av 2 | Mai / Juni  (innkalling og dato settes av foreldrekontakt samen med kontaktlærer) | Det velges ny foreldrekontakt for neste år på dette møtet slik at vi har operativ foreldrekontakt fra første skoledag. Ett forslag er at klassene velger foreldrekontakt og vara-foreldrekontakt, og at vara blir foreldrekontakt neste år. I slikt tilfelle gjennomføres kun valg av vara hver år.  Klassetrinnet skal også velge FAU-representant og vara. Dette kan være foreldrekontakten men kan også være en annen person. Det er kun en fra hvert trinn som møter i FAU, men det velges også en eller to vararepresentanter. FAU-representanten velges for 2-år for å skape kontinuitet. Det betyr at man velger nye FAU-representanter ved oppstart i første klasse, og ved utgangen av skoleåret i 2., 4. og 6. klasse med virkning for påfølgende skoleår.  Kontaktlærer melder valgte foreldrekontakter og FAU-representanter (navn, klasse, tlfnr, epost, hoved eller vara) til rektor. |
| Avslutningstur for 7. klasse | Mai / Juni | Pengene som klassene samler inn på 17. mai i 6.klasse brukes til avslutningstur i 7. klasse og gir en fin avrunding på barneskolen.  Det er viktig at en slik tur er inkluderende og gjennomføres i størst mulig grad uten egenandel. Klassen kan gjerne gjennomføre dugnader for å skaffe mer penger enn 17.mai innbringer om ønskelige.  Noen forslag som tidligere klasser har gjennomført: overnatting på Troll Akitiv, <tbd flere> |

Det anbefales *sterkt* å gjennomføres foreldrenettverk-samlinger og vennegrupper for 1 og 2 klasse slik at klassene skal bli godt kjent i starten av skolegangen. Det anbefales også at øvrige trinn gjennomfører dette.

Forslag til andre aktiviteter som kan gjennomføres etter behov:

|  |  |
| --- | --- |
| **Aktivitet** | **Beskrivelse** |
| Foreldrenettverk | Arrangere samtale om foreldrenettverk i første møte etter sommeren slik at foreldrene kan fordele ansvar. Ønsker klassen å etablere foreldrenettverk gjøres det. Om ikke annet er formålet å redusere terskel for å ringe hverandre ved situasjoner. Det anbefales 3 slike møter pr skoleår. |
| Vennegrupper | Vennegrupper har som formål å knytte god kontakt mellom barn som ikke kjenner hverandre fra før. Dette er spesielt viktig i 1 og 2 klasse for å passe på at barna har en god relasjon til flest mulig i klassen. Dette gir et godt grunnlag for klassemiljøet og på fritiden.  Det anbefales 2 møter på høsten og 2 møter på våren pr skoleår.  Det kan ofte være en god ide å invitere foreldre som skal hente å komme en halvtime før, da rekker en fin uformell prat sammen før det er på tide å avslutte. Det er også bra for barna og se at vi voksne også kjenner hverandre og har det fint sammen.  Vennegruppene kan gjennomføres hjemme med spill og lek, eller gjennomføres ute med uteaktiviteter. |
| Klassekasse | Endel klasser oppretter også en klassekasse. På foreldremøtet så blir en enige om et maks-beløp som innbetales til dette (50kr eller 100kr er ofte brukte beløp). Innbetaling av penger er helt valgfritt. Klassekassen er for å ha penger som lærer kan forspørre hvis hun/han ønsker å gjøre noe spesielt for klassen som koster. Til å kjøpe inn avslutningsgave til læreren før sommerferien. Annet som kommer barna tilgode. |
| Facebook | Endel klasser oppretter en Facebook gruppe for å ha en felles kanal hvor en kan kommunisere. Skal dette utføres er det viktig at en avklarer med alle foreldre om at de har Facebook og synes det er ok. Dette må ikke bli ekskluderende. En kan eventuelt se om en finner annet alternativ som kan passe alle, for eksempel Spond, Telegram, etc. |
| Arrangere sosial klassesamling før jul | Det kan være fint få barna å få en sosial samling og avrunding opp mot jul. Her kan det avtales med kontaktlærer om barna kan øve inn noen sanger eller annen underholdning. |
| Arrangere sosial klassesamling før sommeren | Det kan være fint få barna å få en sosial samling og avrunding før sommerferien. Her kan det avtales med kontaktlærer om barna kan øve inn noen sanger eller annen underholdning. |
| Halloween | Mange barn blir ufrivillig alene på Halloween. De blir ikke invitert med i en gruppe denne dagen selv om de kanskje ønsker det. Det blir en utenfordag for disse som blir ekstra sårbar da de til stadighet vil bli påminnet dette med trick-or-treat på døra. Da er det viktig at vi foreldre prøver å samarbeide slik at alle barna kan være med noen. Kan gjerne diskuteres på foreldrenettverksmøte. |

***Utkast til skriv til FAU-representant (tekst markert gult må avklares):***

**FAU-representant ved Hellemyr skole**

* Det foreligger en perm med plikter.
* Representerer trinnet (ikke eget barn).
* Arrangere foreldremøter sammen med skolen.
* FAU representanten er ikke samme person som klassekontakt, men kan være klassekontakten.
* Møtene
  + Første møte: Så settes møtekalender for året.
  + Behandle eventuelle eskaleringer.
  + FAU kan eskalere til SU.
  + Utfordre rektor i prioriteringer hvis behov.
* Gjennomgå instruks for klassekontakter og FAU-representant en gang i året.